stanford-oval/wikipedia huggingface dataset:
โอลด์สคูลฮิปฮอป

โอลด์สคูลฮิปฮอป (อังกฤษ: Old school hip hop) เป็นรูปแบบหนึ่งของแนวเพลงฮิปฮอปอเมริกันในช่วงแรกสุดที่บันทึกเสียงในช่วงปี 1979–1984
ศิลปินโอลด์สคูลฮิปฮอป ได้แก่ the Fat Boys, Kool Herc, Afrika Bambaataa, The Sugarhill Gang, The Treacherous Three, Funky Four Plus One, Fab 5 Freddy และ Grandmaster Flash and the Furious Five
โบอิง 767

| โบอิง 767 |
| --- | --- |
   โบอิง 767-300 ของเดลตาแอร์ไลน์ ผู้ให้บริการรายใหญ่ที่สุด
ข้อมูลทั่วไป
บทบาท: อากาศยานไอพ่นลำตัวกว้าง
ชาติกำเนิด: สหรัฐ
บริษัทผู้ผลิต: เครื่องบินพาณิชย์โบอิง
สถานะ: ในประจำการ
ผู้ใช้งานหลัก: เดลตาแอร์ไลน์ เฟดเอกซ์ เอกซ์เพรส  ยูพีเอสแอร์ไลน์  ยูไนเต็ดแอร์ไลน์
จำนวนที่ผลิต: 1,306 ลำ  (มีนาคม ค.ศ. 2024)
ประวัติ
สร้างเมื่อ: ค.ศ. 1981–ปัจจุบัน
เริ่มใช้งาน: 8 กันยายน ค.ศ. 1982 โดยยูไนเต็ดแอร์ไลน์
เที่ยวบินแรก: 26 กันยายน ค.ศ. 1981 (1981-09-26)
สายการผลิต:   โบอิง อี-767  โบอิง เคซี-46 เพกาซัส  โบอิง เคซี-767  นอร์ทธรอป กรัมแมน อี-10 เอ็มซี2เอ 
โบอิง 767 (อังกฤษ: Boeing 767) เป็นรุ่นของอากาศยานขนาดกลางแบบลำตัวกว้าง ที่ผลิตและออกแบบโดยฝ่ายผลิตเครื่องบินพาณิชย์โบอิง สามารถบรรทุกผู้โดยสารได้ 181 ถึง 245 คน เมื่อจัดที่นั่งแบบ 3 ชั้นบิน และมีพิสัยบิน 9,400 ถึง 12,200 กิโลเมตร (5,200 ถึง 6,600 ไมล์ทะเล)
ส่วนควบคุมการบินของ 767 มีความคล้ายคลึงกับ 757 ซึ่งเป็นเครื่องบินลำตัวแคบ ที่เริ่มผลิตในช่วงเดียว ทำให้นักบินที่ได้รับใบอนุญาตให้ขับเครื่อง 757 ได้ ก็สามารถขับเครื่อง 767 ได้โดยปริยาย
ลักษณะ > ภาพรวม

โบอิง 767 เป็นอากาศยานไอพ่นลำตัวกว้าง ที่มีระบบครีบและหางเสือเดียว โดยปีกทำมุม 31.5 จากลำตัวเครื่องและมีความเร็วขณะบินปกติอยู่ที่ มัค 0.8 (553 ไมล์/ชม. หรือ 858 กม./ชม.) แต่ละปีกมีแผ่นแสลทหกแผง, แฟลปแบบหนึ่งและสองชั้น, เอละรอนภายในและภายนอก และสปอยเลอร์หกแผง นอกจากนี้แล้วโบอิง 767 ยังมีพื้นผิวปีกที่มีส่วนประกอบของวัสดุผสมชนิดพอลิเมอร์เสริมคาร์บอนไฟเบอร์ แฟริ่งปีกและแผงอุปกรณ์จากวัสดุเคฟลาร์ และการใช้อลูมิเนียมอัลลอยด์ ซึ่งทั้งหมดนี้จะสามารถลดน้ำหนักเครื่องบินได้ถึง 1,900 ปอนด์ (860 กิโลกรัม) เมื่อเปรียบเทียบกับเครื่องบินรุ่นก่อนหน้า
เพื่อกระจายน้ำหนักของเครื่องบินบนพื้นดิน บนโบอิง 767 จะมีการจัดเรียงล้อลงจอดแบบรถสามล้อ โดยล้อลงจอดหลักจะมีสี่ล้อและล้องลงจอดส่วนหัวจะมีสองล้อ ปีกในรูปแบบแรกสามารถรองรับความยาวลำตัวเครื่องได้ถึงรุ่น -300 เท่านั้น ในรุ่น -400อีอาร์ จึงมีการปรับปรุงรูปแบบปีกและล้อลงจอดใหม่ โดยล้อลงจอดหลัก จะจัดให้อยู่ห่างกันมากขึ้น และจะเปลี่ยนล้อ ยาง และระบบเบรกเป็นชนิดเดียวกันกับบนโบอิง 777 เพื่อเป็นการป้องกันไม่ให้ส่วนหางชนกับพื้นเมื่อขึ้นบิน บนรุ่น -300 และ -400อีอาร์จะมีการติดตั้งระบบเทลสกิด
บนโบอิง 767 รุ่นโดยสารทุกลำจะมีการติดตั้งทางออกฉุกเฉินบริเวณด้าหน้าและด้านหลังของเครื่องบิน  โดยรุ่น -200 และ -200อีอาร์ จะมีประตูทางออกฉุกเฉินเหนือปีก และมีตัวเลือกสำหรับประตูบานที่สองหากต้องการเพื่อความจุจาก 255 ที่นั่งเป็น 290 ที่นั่งตามกฎการบิน  รุ่น -300 และ -300อีอาร์จะมีประตูทางออกฉุกเฉินสองบาน และตัวเลือกที่จะไม่ติดตั้งเลย หรือประตูทางออกสามประตูพร้อมประตูขนาดเล็กหนึ่งบานบริเวณหลังปีก  และยังสามารถติดตั้งประตูทางออกสามบานและประตูทางออกฉุกเฉินเหนือปีกอีกหนึ่งบานเพื่อเพิ่มความจุจาก 290 ที่นั่งเป็น 351ที่นั่งได้  บนรุ่น -400อีอาร์ทุกลำจะมีประตูทางออกสามบานและประตูขนาดเล็กอีกหนึ่งบานบริเวณหลังปีก รุ่น -300F จะมีประตูทางออกเพียงหนึ่งบานบริเวณด้านหน้าฝั่งซ้ายของเครื่องบิน
นอกจากจะใช้ระบบการบินที่คล้ายกันแล้ว โบอิง 767 ยังใช้ระบบยังใช้หน่วยพลังงานเสริมระบบพลังงานไฟฟ้าและชิ้นส่วนไฮดรอลิกเดียวกับโบอิง 757 นอกจากนี้แล้วห้องนักบินยังมีลักษณะเดียว นักบินที่มีใบอนุญาตสำหรับการบินโบอิง 767 แล้ว ยังสามารถบินเครื่องบินโบอิง 757 ได้ สิ่งนี้จะช่วยลดค่าใช้จ่ายสำหรับสายการบินมีเครื่องบินทั้งสองประจำการในฝูงบิน
ผู้ให้บริการ

ในเดือนกรกฎาคม ค.ศ. 2018 มีอากาศยานใช้งานถึง 742 ลำ: รุ่น 73 -200s, 632 -300 และ 37 -400 โดยรุ่น 65 -300F ยังอยู่ในระยะสั่งซื้อon order ผู้ที่ใช้งานมากที่สุดคือเดลตาแอร์ไลน์ (77), เฟดเอกซ์เอกซ์เพรส (60; ผู้ส่งสินค้ามากที่สุด), ยูพีเอสแอร์ไลน์ (59), ยูไนเต็ดแอร์ไลน์ (51), เจแปนแอร์ไลน์ (35), ออล นิปปอน แอร์เวย์ (34)
ผู้ซื้อโบอิง 767 มากที่สุดตามลำดับคือเดลตาแอร์ไลน์ที่ 117 ลำ, เฟดเอกซ์เอกซ์เพรส (148), ออล นิปปอน แอร์เวย์ (96), อเมริกันแอร์ไลน์ (88) และยูไนเต็ดแอร์ไลน์ (82) เฉพาะเดลตาและยูไนเต็ดเท่านั้นที่ซื้อรุ่น -200, -300 และ -400 ทั้งหมด
ผู้ให้บริการ > คำสั่งซื้อและการส่งมอบ

| ปี | รวม | 2022 | 2021 | 2020 | 2019 | 2018 | 2017 | 2016 | 2015 | 2014 | 2013 | 2012 | 2011 | 2010 | 2009 | 2008 | 2007 | 2006 | 2005 | 2004 | 2003 | 2002 | 2001 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| สั่งซื้อ | 1,346 | 0 | 65 | 11 | 26 | 40 | 15 | 26 | 49 | 4 | 2 | 22 | 42 | 3 | 7 | 24 | 36 | 10 | 19 | 8 | 11 | 8 | 40 |
| จัดส่ง | 1,240 | 2 | 32 | 30 | 43 | 27 | 10 | 13 | 16 | 6 | 21 | 26 | 20 | 12 | 13 | 10 | 12 | 12 | 10 | 9 | 24 | 35 | 40 |
| ปี | 2000 | 1999 | 1998 | 1997 | 1996 | 1995 | 1994 | 1993 | 1992 | 1991 | 1990 | 1989 | 1988 | 1987 | 1986 | 1985 | 1984 | 1983 | 1982 | 1981 | 1980 | 1979 | 1978 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| สั่งซื้อ | 9 | 30 | 38 | 79 | 43 | 22 | 17 | 54 | 21 | 65 | 52 | 100 | 83 | 57 | 23 | 38 | 15 | 20 | 2 | 5 | 11 | 45 | 49 |
| จัดส่ง | 44 | 44 | 47 | 42 | 43 | 37 | 41 | 51 | 63 | 62 | 60 | 37 | 53 | 37 | 27 | 25 | 29 | 55 | 20 | 0 | 0 | 0 | 0 |
การสั่งซื้อและจัดส่งโบอิง 767 (สะสม, ต่อปี):
สั่งซื้อ
จัดส่ง
ข้อมูลเมื่อ มกราคม 2022.
ผู้ให้บริการ > ยอดรวม

| รุ่นโมเดล | รหัสICAO | สั่งซื้อ | จัดส่ง | สั่งซื้อยังไม่ครบ |
| --- | --- | --- | --- | --- |
| 767-200 | B762 | 128 | 128 | — |
| 767-200อีอาร์ | B762 | 121 | 121 | — |
| 767-2C (เคซ-46) | B762 | 102 | 59 | 43 |
| 767-300 | B763 | 104 | 104 | — |
| 767-300อีอาร์ | B763 | 583 | 583 | — |
| 767-300F | B763 | 270 | 207 | 63 |
| 767-400อีอาร์ | B764 | 38 | 38 | — |
| รวม | รวม | 1,346 | 1,240 | 106 |
ข้อมูลเมื่อ มกราคม 2022.
ข้อมูลจำเพาะ

| ข้อมูล | 767-200 | 767-200ER | 767-300 | 767-300ER | 767-300F ขนส่ง | 767-400ER |
| --- | --- | --- | --- | --- | --- | --- |
| ความยาว | 48.5 เมตร   (159 ฟุต 2 นิ้ว) | 48.5 เมตร   (159 ฟุต 2 นิ้ว) | 54.9 เมตร   (180 ฟุต 3 นิ้ว) | 54.9 เมตร   (180 ฟุต 3 นิ้ว) | 54.9 เมตร   (180 ฟุต 3 นิ้ว) | 61.4 เมตร   (201 ฟุต 4 นิ้ว) |
| ความกว้างของปีก | 47.6 เมตร   (156 ฟุต 1 นิ้ว) | 47.6 เมตร   (156 ฟุต 1 นิ้ว) | 47.6 เมตร   (156 ฟุต 1 นิ้ว) | 47.6 เมตร   (156 ฟุต 1 นิ้ว) | 47.6 เมตร   (156 ฟุต 1 นิ้ว) | 51.9 เมตร   (170 ฟุต 4 นิ้ว) |
| ความจุผู้โดยสาร | 181 (3 ชั้นบิน)   224 (2 ชั้นบิน)   255 (ชั้นประหยัด) | 181 (3 ชั้นบิน)   224 (2 ชั้นบิน)   255 (ชั้นประหยัด) | 218 (3 ชั้นบิน)   269 (2 ชั้นบิน)   351 (ชั้นประหยัด) | 218 (3 ชั้นบิน)   269 (2 ชั้นบิน)   351 (ชั้นประหยัด) | - | 245 (3 ชั้นบิน)   304 (2 ชั้นบิน)   375 (ชั้นประหยัด) |
| ความจุห้องสินค้า | 81.4 ตารางเมตร (2,875 ตารางฟุต)   22 LD2s | 81.4 ตารางเมตร (2,875 ตารางฟุต)   22 LD2s | 106.8 ตารางเมตร (3,770 ตารางฟุต)   30 LD2s | 106.8 ตารางเมตร (3,770 ตารางฟุต)   30 LD2s | 454 ตารางเมตร (16,034 ตารางฟุต)   30 LD2s + 24 pallets | 129.6 ตารางเมตร (4,580 ตารางฟุต)   38 LD2s |
| น้ำหนักบรรทุกเปล่า | 80,127 กิโลกรัม   (176,650 ปอนด์) | 82,377 กิโลกรัม   (181,610 ปอนด์) | 86,069 กิโลกรัม   (189,750 ปอนด์) | 90,011 กิโลกรัม   (198,440 ปอนด์) | 86,183 กิโลกรัม   (190,000 ปอนด์) | 103,872 กิโลกรัม   (229,000 ปอนด์) |
| น้ำหนักสูงสุดขณะนำเครื่องขึ้น | 142,882 กิโลกรัม   (315,000 ปอนด์) | 179,169 กิโลกรัม   (395,000 ปอนด์) | 158}758 กิโลกรัม   (350,000 ปอนด์) | 186,880 กิโลกรัม   (412,000 ปอนด์) | 186,880 กิโลกรัม   (412,000 ปอนด์) | 204,116 กิโลกรัม   (450,000 ปอนด์) |
| พิสัยบิน | 9,400 กิโลเมตร   (5,200 ไมล์ทะเล) | 12,200 กิโลเมตร   (6,600 ไมล์ทะเล) | 9,700 กิโลเมตร   (5,230 ไมล์ทะเล) | 11,305 กิโลเมตร   (6,105 ไมล์ทะเล) | 6,050 กิโลเมตร   (3,270 ไมล์ทะเล) | 10,450 กิโลเมตร   (5,650 ไมล์ทะเล) |
ความเร็วปกติ: 0.80 มัก ที่ระดับความสูง 35,000 ฟุต
ความเร็วสูงสุด: 0.86 มัก ที่ระดับความสูง 35,000 ฟุต
| เครื่องยนต์ (x2) | P&W JT9D-7R4   P&W PW4000-94   GE CF6-80A   GE CF6-80C2 | P&W PW4000-94   GE CF6-80C2 | P&W JT9D-7R4   P&W PW4000-94   GE CF6-80A   GE CF6-80C2 | P&W PW4000-94   GE CF6-80C2   RR RB211-524H | P&W PW4000-94   GE CF6-80C2   RR RB211-524H | P&W PW4000-94   GE CF6-80C2 |
| แรงผลักดัน (x2) | GE: 222 กิโลนิวตัน | PW: 281.6 กิโลนิวตัน   GE: 276.2 กิโลนิวตัน | PW: 222 กิโลนิวตัน | PW: 281.6 กิโลนิวตัน   GE: 276.2 กิโลนิวตัน   RR: 264.7 กิโลนิวตัน | PW: 281.6 กิโลนิวตัน   GE: 276.2 กิโลนิวตัน   RR: 264.7 กิโลนิวตัน | PW: 281.6 กิโลนิวตัน   GE: 282.5 กิโลนิวตัน |
ดูเพิ่ม > รุ่นที่ใกล้เคียงกัน

โบอิง 757
โบอิง 777
โบอิง 787 ดรีมไลเนอร์
ดูเพิ่ม > เครื่องบินที่คล้ายกัน

แอร์บัส เอ300
แอร์บัส เอ310
แอร์บัส เอ330-200
แหล่งข้อมูลอื่น

เว็บไซต์ทางการ
"Introducing the 767-400ER". Aero Magazine. Boeing. July 1998.
"Strategic stretch". Flight International. 25 August 1999.
"767-300BCF converted freighter" (PDF). Boeing. 2007. คลังข้อมูลเก่าเก็บจากแหล่งเดิม (PDF)เมื่อ กรกฎาคม 5, 2016.
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ 
ภาพมุมล่างของโบอิง 767 โดยมีความยาวปีก 156 ฟุต 1 นิ้ว (47.57 เมตร) และพื้นที่ปีก 3,050 ฟุต2 (283.3 เมตร2) และทำมุม 31.5° จากลำตัวเครื่อง
โบอิง 767-300อีอาร์ของลันแอร์ไลน์ที่ท่าอากาศยานมาดริด-บาราฆัสในปี 2009
โบอิง 767-300อีอาร์ของยูเครนอินเตอร์แนชนัลแอร์ไลน์ที่ติดตั้งปลายปีกแบบวิงเล็ต
โบอิง 767-300 ของค็อนดอร์
โอลด์แฮบิตส์ดายฮาร์ด

"โอลด์แฮบิตดายฮาร์ด" (อังกฤษ: Old Habits Die Hard) เป็นเพลงจากภาพยนตร์เรื่อง อัลฟี่ กิ๊กๆ กั๊กๆ ไม่รักสักที ออกฉายเมื่อ ค.ศ. 2004 ผลิตดนตรีโดยเดวิด สจ๊วต และเนื้อร้องโดยมิก แจ็กเกอร์ ขับร้องโดยมิก แจ็กเกอร์ เพลงชนะรางวัลลูกโลกทองคำ 2005 สาขาเพลงประกอบภาพยนตร์ยอดเยี่ยม แต่ไม่ได้เข้าชิงรางวัลออสการ์ในสาขาเดียวกัน
ในอัลบั้มเพลงประกอบภาพยนตร์อัลฟี่ กิ๊กๆ กั๊กๆ ไม่รักสักที มีเพลง สองฉบับ เพลงหนึ่งขับร้องโดยมิก แจกเกอร์คนเดียว และอีกเพลงหนึ่งร้องร่วมกับเชอริล โครว์
ใน ค.ศ. 2006 วงเท็นเซกันด์เอปิก ออกเพลงชื่อ "โอลด์แฮบิตดายฮาร์ด" ขึ้นถึงยี่สิบอันดับแรกในชาร์ตมัชมิวสิกวิดีโอเคาต์ดาวน์ และแคนาเดียนร็อกเรดิโอ ขับร้องเบื้องหลังโดยเคที เพร์รี
โอฟีเลีย (ดาวบริวาร)

นอกจากนี้ยังมี ดาวเคราะห์น้อยที่เรียกว่า 171 โอฟีเลีย
โอฟีเลีย (อยู่ภายนอกวงแหวน)
โอฟีเลีย (อังกฤษ: Ophelia) หรือเป็นที่รู้จักว่า Uranus VII เป็นดาวบริวารลำดับที่ 2 นับตามระยะทางจากดาวยูเรนัส ตั้งชื่อตาม Ophelia จากวรรณกรรมของเชคสเปียร์ โอฟีเลีย ถูกค้นพบในวันที่ 20 เดือนมกราคม ปี ค.ศ. 1989 โอฟีเลีย ถูกค้นพบในเวลาที่ใกล้เคียงกับคอร์ดีเลีย  โดยยานวอยเอจเจอร์ 2 ตอนค้นพบมันถูกกำหนดให้มีชื่อว่า "S/1989 U 8" แต่หลังจากนั้นโอฟีเลียก็ตรวจไม่พบอีกเลยจนกระทั่งกล้องโทรทรรศน์อวกาศฮับเบิลพบมันในปี ค.ศ. 2003
โอฟีเลียอยู่นอกวงแหวนเอปไซลอน วงแหวนริมนอกสุดของดาวยูเรนัส ตามภาพทางขวามือ
ดูเพิ่ม

ดาวบริวารของดาวยูเรนัส
| ด ค กดาวยูเรนัส |
| --- | --- | --- |
| ลักษณะทางกายภาพ | วงแหวน • ดวงจันทร์ |  |
| ดวงจันทร์ขนาดใหญ่ | พัก • มิแรนดา  • แอเรียล •  อัมเบรียล  • ไททาเนีย • โอเบอรอน |  |
| การสำรวจ | โปรแกรมวอยเอจเจอร์ (วอยเอจเจอร์ 2) •  Uranus orbiter and probe (proposed) |  |
| ผู้ค้นพบ | วิลเลียม เฮอร์เชล • วิลเลียม ลาสเซลล์ • เจอราร์ด ไคเปอร์  • เจมส์ แอล. เอลเลียต |  |
| อื่นๆ | 15 Orionis • Uranus-crossing minor planets • ดาวยูเรนัสในนิยาย |  |
| ด ค กดาวบริวารของดาวยูเรนัส |
| --- | --- | --- |
| ดาวบริวารชั้นใน | วงแหวนของดาวยูเรนัส • คอร์ดีเลีย • โอฟีเลีย • เบียงกา • เครสซิดา • เดสดิโมนา • จูเลียต • พอร์ชา • โรซาลินด์ • คิวปิด • เบลินดา  • เพอร์ดิตา • พัก •  แมบ |  |
| ดวงบริวารหลัก | มิแรนดา  • แอเรียล •  อัมเบรียล  • ไททาเนีย • โอเบอรอน |  |
| ดาวบริวารชั้นนอก | ฟรานซิสโก • คาลิบัน •  สเตฟาโน  • ทรินคูโล • ไซโครักซ์ • พรอสเพอโร • เซเตบอส •  เฟอร์ดินานด์ |  |
โบสถ์คริสต์

อารามเอททัล
โบสถ์แบบฟื้นฟูคลาสสิกเซนต์นิโคโลที่เมืองมองทู โรโร ประเทศอิตาลี
มหาวิหารแฮรฟอร์ด, อังกฤษ
ด้านหน้ามหาวิหารปิซา, อิตาลี
โบสถ์น้อยที่ Malsch ประเทศเยอรมนี
แท่นบูชาภายในคูหาสวดมนต์ มหาวิหารอาเคิน ประเทศเยอรมนี
ภายในโบสถ์น้อยแม่พระในมหาวิหารกลอสเตอร์, อังกฤษ
อนุสาวรีย์พระตรีเอกภาพที่ประเทศสโลเวเนีย
หอล้างบาปที่ปิซา อิตาลี
สักการสถานริมทางในประเทศโปแลนด์
โบสถ์คริสต์ หมายถึง ศาสนสถานที่ใช้ประกอบพิธีกรรมในศาสนาคริสต์ แต่ชาวคริสต์นิกายโรมันคาทอลิกในไทย เรียกว่า วัด หรือ อาสนวิหาร ไม่ใช่ โบสถ์
ประเภท > มหาวิหาร

มหาวิหาร ภาษาอังกฤษว่า basilica มาจากคำว่า “Basiliké Stoà” ในภาษาละติน ที่แปลว่า “สิ่งก่อสร้างแบบมหาวิหาร” เดิมเป็นคำที่หมายถึงสิ่งก่อสร้างสาธารณะแบบสถาปัตยกรรมโรมันลักษณะหนึ่ง เช่นเดียวกับศาลของกรีซ ซึ่งมักจะตั้งอยู่ในเมืองโรมัน ในเมืองกรีซ มหาวิหารเริ่มปรากฏราว 2 ศตวรรษก่อนคริสต์ศักราช หลังจากจักรวรรดิโรมันหันมานับถือศาสนาคริสต์ ความหมายของคำก็ขยายไปคลุมโบสถ์ใหญ่และสำคัญที่ได้รับแต่งตั้งโดยพระสันตะปาปา ฉะนั้นในปัจจุบันคำว่า “มหาวิหาร” จึงมีความหมายทั้งทางสถาปัตยกรรมและศาสนา
ประเภท > อาสนวิหาร

อาสนวิหาร (อังกฤษ: Cathedral) คือ คริสต์ศาสนสถานอันเป็นทีตั้ง “คาเทดรา” (บัลลังก์ของมุขนายก) เป็นสถานที่ทางศาสนาที่ใช้ในการนมัสการพระเจ้า (โดยเฉพาะสำหรับคริสตจักรที่มีการจัดระเบียบองค์การแบบอิปิสโคปัล เช่น โรมันคาทอลิก ออร์ทอดอกซ์ แองกลิคัน และลูเทอแรน) ใช้เป็นศูนย์กลางของมุขมณฑล
ประเภท > วัด

วัด เป็นคำที่บัญญัติใช้เรียกศาสนสถานของคริสต์นิกายโรมันคาทอลิก และอีสเทิร์นออร์ทอดอกซ์ และมีบัญญัติทั้งกรมศาสนา(ไทย) และกรมที่ดิน(ไทย) เรียกศาสนสถานของโรมันคาทอลิกว่า "วัด"
ประเภท > โบสถ์

โบสถ์ เป็นคำที่ใช้เรียกคริสต์ศาสนสถานโดยรวม ๆ ทั้งหมด หรือคริสต์ศาสนสถานที่มิได้เป็นแบบใดแบบหนึ่งที่อธิบายในบทความนี้ เช่น โบสถ์ประจำเขตแพริช แต่ใช้กับศาสนสถานของนิกายโรมันคาทอลิกไม่ได้ เพราะนิกายโรมันคาทอลิกมีบัญญัติศัพท์เฉพาะว่า "วัด" ดังนั้น คำว่าโบสถ์ (Church) ที่เป็นที่นิยมในไทยนั้นเกิดจากมิชันนารีของนิกายโปรเตสแตนท์ และนิกายแบ๊บติสต์ ใช้ในการตั้งศาสนสถานของตน
ประเภท > โบสถ์น้อย

โบสถ์น้อย หรือ วัดน้อย  (ทับศัพท์ "ชาเปล") คือสถานที่ศักดิ์สิทธิ์ที่มักจะมีขนาดเล็กแต่บางครั้งก็ใหญ่ ที่อาจจะสร้างเป็นอิสระจากสิ่งก่อสร้างอื่น ๆ หรือเป็นส่วนหนึ่งของอาคารที่ใหญ่กว่าเช่น โบสถ์ใหญ่ ๆ วัง วิทยาลัย โรงพยาบาล คุก หรือสุสาน บางครั้งชาเปลที่สร้างในมหาวิหารจะสร้างเพื่อจุดประสงค์อย่างใดอย่างหนึ่งเป็นพิเศษ เช่น “ชาเปลพระแม่มารี” ที่มักจะสร้างเป็นชาเปลที่อยู่ทางตะวันออกสุดของตัวโบสถ์ หรือ “โบสถ์ศีลศักดิ์สิทธิ์” ที่ตั้งติดกับตัวโบสถ์และใช้เป็นที่เก็บไวน์ และขนมปังที่ใช้ในพิธีศีลมหาสนิท ถ้าชาเปลมีขนาดค่อนข้างเล็กที่สร้างเป็นคูหาภายในทางด้านข้างหรือทางด้านหลังของมหาวิหารหรือโบสถ์ก็อาจจะเรียกว่า “คูหาสวดมนต์”
Chantry chapel ภาษาไทยใช้ ชาเปลสวดมนต์ หรือ ชาเปลแชนทรี ชาเปลสวดมนต์ เป็นศาสนสถานที่ที่ผู้สร้างจะเป็นผู้มีอันจะกินหรือเป็นบาทหลวงที่อุทิศเงินให้สร้างชาเปลส่วนตัว ชาเปลชนิดนี้ที่เป็นสมบัติของผู้สร้าง การสร้างจะสร้างในตัวมหาวิหารหรือโบสถ์ใหญ่ ๆ และใช้เป็นที่ที่ให้นักบวชมาสวดมนต์ให้ผู้สร้างหลังจากที่เสียชีวิตไปแล้ว ชาเปลลักษณะนี้มักจะสร้างในขณะที่ผู้อุทิศเงินยังมีชีวิตอยู่ จะเป็นห้องแคบ ๆ เล็ก ๆ ภายในบางทีจะเป็นที่ตั้งของอนุสรณ์ของผู้ตาย มีประตูทางเข้าทางหนึ่งออกทางหนึ่งเพื่อให้ผู้สวดมนต์เดินเข้าออก การสร้างก็พยายามให้ใกล้แท่นบูชาเอกที่สุดเท่าที่กำลังทรัพย์จะอำนวย “Chantry chapel” มาจากภาษาละตินว่า “Cantaria” ซึ่งแปลว่า “ใบอนุญาตให้สวดมนต์” ภาษาฝรั่งเศสเรียกว่า “chapellenie”
โบสถ์น้อยแม่พระ มักจะเป็นส่วนหนึ่งของมหาวิหารหรือโบสถ์ใหญ่ ๆ ที่ตั้งอยู่ทางตะวันออกสุดของตัวโบสถ์และอุทิศให้พระนางมารีย์พรหมจารี และมักจะเป็นชาเปลที่มีขนาดใหญ่ที่สุดในโบสถ์
Side chapel ภาษาไทยใช้ คูหาสวดมนต์. คูหาสวดมนต์ คือบริเวณภายในอาสนวิหารหรือโบสถ์ใหญ่ ๆ ที่อุทิศให้เป็นบริเวณแยกจากส่วนกลางซึ่งอาจจะใช้เป็นทำพิธีย่อยหรือสวดมนต์วิปัสนาเป็นการส่วนตัว ที่ตั้งอาจจะเป็นมุขยื่นออกไปจากสองข้างทางเดินข้าง หรือรอบมุขด้านตะวันออก หรือบางครั้งก็ยื่นออกไปจากแขนกางเขน
"โบสถ์น้อยริมทาง" คือเป็นศาสนสถานที่ใช้เป็นที่สักการะของคริสต์ศาสนิกชนที่มีขนาดเล็กและมักจะตั้งอยู่ในชนบท
ประเภท > อาราม

ภาษาไทยใช้เรียกว่า อาราม หมายถึงสถานที่ที่นักพรตหรือนักพรตหญิงมาอยู่ร่วมกันเป็นชุมชน และถือวินัยเดียวกัน สิ่งก่อสร้างมักจะประกอบอาคารสถานหลายอาคารที่จะมีโบสถ์ใหญ่เป็นหลัก นักพรตที่เป็นหัวหน้าเรียกว่าอธิการอาราม (หากเป็นเพศหญิงเรียกว่าอธิการิณีอาราม)
"แอบบีย์" มาจากภาษาละติน “abbatia” ซึ่งมาจากคำว่า “abba” ในภาษาซีเรียคที่แปลว่า “คุณพ่อ” เป็นอารามหรือคอนแวนต์ชนิดหนึ่งในนิกายโรมันคาทอลิก ที่ปกครองโดยอธิการอาราม หรืออธิการิณีอาราม (Abbess) ซึ่งเปรียบเหมือนพ่อแม่ผู้เป็นผู้นำทางความศรัทธาของชุมชนที่อยู่ใต้การนำสำนัก “แอบบีย์”
"คอนแวนต์" คืออารามของนักพรต นักพรตหญิง ภราดาฆราวาส หรือภคินี ในนิกายโรมันคาทอลิกและแองกลิคัน แต่ความหมายในปัจจุบันมักจะจำกัดว่าเป็นอารามของภคินีเท่านั้น ขณะที่คำว่า “monastery” ใช้สำหรับนักบวชผู้ชาย แต่ในประวัติศาสตร์สองคำนี้ใช้เปลี่ยนกันได้
"อาศรม" หรือ เฮอร์มิเทจ ในปัจจุบัน เฮอร์มิเทจ จะหมายถึงสถานที่อยู่ของนักบวชที่ใช้ชีวิตอย่างสันโดษ เฮอร์มิเทจมักจะใช้กับผู้ตั้งถิ่นฐานอยู่ด้วยกันอย่างสันโดษไกลจากตัวเมืองหรือหมู่บ้าน เฮอร์มิเทจเป็นคริสต์ศาสนสถานอย่างหนึ่งของอาราม
"มินสเตอร์" แต่เดิมเป็นคำที่ใช้เรียกอาราม หรือสาขาซึ่งปกครองโดยนักบวชนักพรตมิใช่บาทหลวง แต่ในปัจจุบันหมายถึงโบสถ์ที่เคยเป็นอารามมาก่อนหรือโบสถ์ใหญ่
อารามนักพรตหญิง คือสำนักชีทางคริสต์ศาสนาหรือคอนแวนต์ ที่ปกครองโดยอธิการิณี (Abbess) ซึ่งเปรียบเหมือนแม่ผู้เป็นผู้นำทางความศรัทธาของชุมชนที่อยู่ใต้การนำสำนัก “อาราม”
"ไพรออรี" เป็นอารามทางคริสต์ศาสนา ที่ปกครองโดย “ไพรเออร์” ซึ่งเป็นตำแหน่งต่ำกว่าอธิการอาราม (abbot)
ประเภท > โบสถ์แม่

โบสถ์แม่ อาจจะเป็นตำแหน่งที่แสดงลำดับความสำคัญของโบสถ์ เช่น “มหาวิหารนักบุญยอห์น ลาเตรัน” ซึ่งถือเป็นโบสถ์แม่ของคริสตจักรโรมันคาทอลิก หรืออาสนวิหารประจำมุขมณฑลก็ถือว่าเป็น “โบสถ์แม่” ของมุขมณฑลนั้น ๆ คำนี้มักจะใช้กับโบสถ์ในนิกายคาทอลิกหรือแองกลิคันและจะไม่ค่อยใช้กันในนิกายโปรเตสแตนต์ ยกเว้น “First Church of Christ” ที่ บอสตัน ในรัฐแมสซาชูเซตส์ที่มักจะเรียกกันว่า “โบสถ์แม่”
ประเภท > ออราทอรี

ออราทอรี คือห้องสวดมนต์เฉพาะส่วนภายในอารามนอกจากนั้นอาจจะเป็นสถานที่สักการะแบบกึ่งสาธารณะซึ่งสร้างโดยกลุ่มคนเช่นกลุ่มช่าง ออราทอรีจะเป็นสถานที่สักการะที่เป็นส่วนตัวมากกว่าโบสถ์โดยทั่วไป เพราะโบสถ์ใครจะเข้ามาสักการะก็ได้ แต่ออราทอรีผู้มีสิทธิใช้คือผู้สร้างเท่านั้น
ประเภท > ออสชัวรี

ออสชัวรี (อังกฤษ: Ossuary) โบสถ์บรรจุกระดูก หรือ ชาเปลบรรจุกระดูก โบสถ์บรรจุกระดูก เป็นสถานที่ที่ใช้เก็บกระดูก
ประเภท > อนุสาวรีย์ตรีเอกภาพและอนุสาวรีย์พระแม่มารีย์

ภาษาไทยใช้ อนุสาวรีย์ตรีเอกภาพ หรือ อนุสาวรีย์พระแม่มารีย์ อนุสาวรีย์ตรีเอกภาพ เป็นอนุสาวรีย์ทางศาสนาสร้างเพื่ออุทิศแก่พระนางมารีย์พรหมจารีหรือพระตรีเอกภาพเพื่อแสดงความขอบคุณที่แบล็กเดทหยุดลงหรือในกรณีอื่น ๆ การสร้างอนุสาวรีย์ตรีพระแม่มารีย์มีความนิยมกันระหว่างคริสต์ศตวรรษที่ 17 ถึง 18 และเป็นส่วนหนึ่งของสถาปัตยกรรมบาโรก ตัวอนุสาวรีย์มักตั้งอยู่กลางเมือง
ประเภท > สักการสถาน

สักการสถาน (อังกฤษ: shrine) มาจากภาษาละติน “scrinium” ซึ่งแปลว่า “กล่อง” หรือโต๊ะเขียนหนังสือ ในสมัยแรกหมายถึงกล่องที่ทำด้วยอัญมณีมีค่าเป็นที่เก็บ เรลิก หรือรูปเคารพต่าง ๆ ต่อมาความหมายก็ขยายเพิ่มโดยรวมถึงสถานที่ที่เป็นที่เก็บเรลิกหรือที่ฝังศพที่อุทิศให้กับวีรบุรุษ มรณสักขี นักบุญ หรือบุคคลที่เป็นที่นับถือ
ประเภท > หอล้างบาป

หอล้างบาป เป็นอาคารที่สร้างเป็นอิสระจากสิ่งก่อสร้างอื่นโดยมีอ่างล้างบาปเป็นศูนย์กลาง หอศีลจุ่มอาจจะเป็นส่วนหนึ่งของโบสถ์หรืออาสนวิหารซึ่งมีแท่นบูชาและคูหาสวดมนต์ โบสถ์ในศาสนาคริสต์ยุคแรกจะเป็นสถานสำหรับเรียนรู้เรื่องศาสนาก่อนจะรับบัพติศมา และเป็นที่ทำพิธีบัพติศมาด้วย
ข้อมูลเพิ่มเติม

แผนผังมหาวิหาร
อาสนวิหาร
โบสถ์น้อย
มหาวิหาร
มหาวิหารในสหราชอาณาจักร
สถาปัตยกรรมมหาวิหารในยุโรปตะวันตก
ที่เก็บศพ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โบสถ์
วิกิมีเดียคอมมอนส์มีสื่อเกี่ยวกับ อาสนวิหาร
วิกิมีเดียคอมมอนส์มีสื่อเกี่ยวกับ มหาวิหาร
วิกิมีเดียคอมมอนส์มีสื่อเกี่ยวกับ โบสถ์น้อย
วิกิมีเดียคอมมอนส์มีสื่อเกี่ยวกับ คูหาสวดมนต์
วิกิมีเดียคอมมอนส์มีสื่อเกี่ยวกับ โบสถ์คอลเลจิเอท
วิกิมีเดียคอมมอนส์มีสื่อเกี่ยวกับ แอบบีย์
วิกิมีเดียคอมมอนส์มีสื่อเกี่ยวกับ คอนแวนต์
วิกิมีเดียคอมมอนส์มีสื่อเกี่ยวกับ เฮอร์มิเทจ
วิกิมีเดียคอมมอนส์มีสื่อเกี่ยวกับ ออราทอรี
วิกิมีเดียคอมมอนส์มีสื่อเกี่ยวกับ สักการสถาน
วิกิมีเดียคอมมอนส์มีสื่อเกี่ยวกับ โบสถ์บรรจุกระดูก
วิกิมีเดียคอมมอนส์มีสื่อเกี่ยวกับ หอล้างบาป
วิกิมีเดียคอมมอนส์มีสื่อเกี่ยวกับ อนุสาวรีย์ตรีเอกภาพ หรือ อนุสาวรีย์พระแม่มารีย์
สมุดภาพ

อารามเซนต์ไมเคิล
บัมแบร์ก
ประเทศเยอรมนี
วัดมิคเฮาเซ็น
เอาก์สบูร์ก, ประเทศเยอรมนี
มหาวิหารซันตามาเรียมัจโจเร
โรม, ประเทศอิตาลี
อารามเชินทัล
ประเทศเยอรมนี
โบสถ์ไม้ที่ Druskininkai
ประเทศลิทัวเนีย
เฮอร์มิเทจเซนต์บาโทโลมิว
โซเรีย, ประเทศสเปน
หอล้างบาปที่ปาร์มา
ประเทศอิตาลี
โบสถ์เซนต์วินวาลโล
 (วัดประจำท้องถิ่น) 
แลนด์แนค, อังกฤษ
โบสถ์ของปราสาทที่ไมเซ็นไฮม์
ประเทศเยอรมนี
โคมระย้าทำจากกระดูกภายในชาเปลออสชัวรี
คูทนาโฮรา
ประเทศเช็กเกีย
โบสถ์น้อยที่ประเทศเช็กเกีย
ภายในชาเปลแชนทรี
มหาวิหารวูสเตอร์, อังกฤษ
ชาเปลภายในสุสาน
ซาร์มาโต, อิตาลึ
สักการสถานข้างทาง
ประเทศโปแลนด์
อนุสาวรีย์ตรีเอกภาพ
โอโมลุค, ประเทศเช็กเกีย
| ด ค กประวัติศาสตร์สถาปัตยกรรม |
| --- | --- |
 สถาปัตยกรรมตะวันตก/ศิลปะตะวันตก  สถาปัตยกรรมตะวันออก/ศิลปะตะวันออก 
 ประวัติศาสตร์สถาปัตยกรรม  ลำดับเหตุการณ์ในประวัติศาสตร์สถาปัตยกรรม  ประวัติศาสตร์การก่อสร้าง 
 ยุคหินใหม่  อียิปต์โบราณ  อาร์มีเนีย  คอปติก  จีน  ญี่ปุ่น  ทราวิฑ  มายา  ซูเมอร์  คลาสสิก  เมโสอเมริกา  กรีกโบราณ  โรมัน  อินคา  ซาสซานิยะห์  ไบแซนไทน์  อิสลาม  เนวารี  พุทธศาสนา  โซมาลี  ก่อนโรมาเนสก์  เปอร์เซีย  โรมาเนสก์ นอร์มัน  โรมัน-กอทิก  กอทิก  โหยสละ  วิชัยนคร  จาลุกยะตะวันตก  เรอแนซ็องส์ ปัลลาดีโอ  ออตโตมัน  บารอก  ฟื้นฟูคลาสสิก  ฟื้นฟูเรอแนซ็องส์  ฟื้นฟูกอทิก  เหตุผลนิยม  สมัยใหม่  เบาเฮาส์  บรูทัลลิสต์  หลังสมัยใหม่ 
 หัวข้อที่เกี่ยวข้อง สถาปัตยกรรมแบบอิตาลี ศาสนสถาน ส่วนประกอบของสิ่งก่อสร้าง สิ่งตกแต่ง
โอพิสโธคอนตา

| โอพิสโธคอนตา |
| --- | --- |

Agelas clathrodes (สีส้ม ด้านหน้า) Iciligorgia schrammi (สีชมพูเข้ม ด้านหลัง) Plexaurella nutans (เป็นแท่ง)

การจำแนกชั้นทางวิทยาศาสตร์ 
โดเมน:: ยูแคริโอตา Eukaryota
เคลด:: อะมอร์เฟีย Amorphea
เคลด:: โอบาซัว Obazoa
ไม่ได้จัดลำดับ:: โอพิสโธคอนตา Opisthokonta

โอพิสโธคอนตา (อังกฤษ: Opisthokonta) หรือ โอพิสโธคอนส์ เป็นกลุ่มขนาดใหญ่ของยูแคริโอต ประกอบไปด้วยทั้งอาณาจักรสัตว์และเห็ดรา และรวมกันกับจุลินทรีย์ยูแคริโอตขนาดเล็ก ซึ่งบางครั้งถูกจัดให้อยู่ในไฟลัมโคอาโนซัว (ถูกจัดอยู่ในอาณาจักรโพรทิสตา ตามอัตภาพ) กลุ่มโอพิสโธคอนตานี้ (บางครั้งถูกเรียกว่า "กลุ่มฟังไจ/เมตาซัว") ถูกยอมรับโดยทั่วไปว่าเป็นกลุ่มชาติพันธุ์เดียว
อนุกรมวิธาน

โอพิสโธคอนตาแบ่งออกเป็นโฮโลไมโคตา (เห็ดราและสิ่งมีชีวิตที่ใกล้เคียงกับเห็ดรามากกว่าสัตว์) และโฮโลซัว (สัตว์และสิ่งมีชีวิตอื่นที่ใกล้เคียงกับสัตว์มากกว่าเห็ดรา) ดังนี้
โฮโลไมโคตา
เห็ดรา
รวมทั้งไคทริด (แต่เดิมถูกจัดอยู่ในอาณาจักรโพรทิสตา)
รวมทั้งไมโครสปอริเดีย (แต่เดิมถูกจัดอยู่ในอาณาจักรโพรทิสตา)
รวมทั้งไฮอาโลราฟีเดียม (แต่เดิมถูกจัดอยู่ในกลุ่มสาหร่ายสีเขียว ตอนนี้อยู่ในกลุ่มของไคทริด)
ไม่รวมโอไมซีต (ปัจจุบันถูกจัดอยู่ในกลุ่มเฮเตโรคอนตา)
ไม่รวมไลบีรินธูโลไมซีต (ปัจจุบันถูกจัดอยู่ในกลุ่มเฮเตโรคอนตา)
ไม่รวมไมโซไมซีต (ปัจจุบันถูกจัดอยู่ในกลุ่มอะมีโบซัว)
โรเซลีดา
ฟอนติคูลิดา
นิวเคลียริดา
โฮโลซัว
เมโซไมซีโตโซเอีย
เดอร์โมซิสทีดา
Ichthyophonida
Eccrinales
Amoebidiales
Corallochytrium
ฟีโลซัว
ฟีลาสเตเรีย
Capsasporida
Ministeriida
Choanoflagellata
สัตว์
รวมทั้งไมโซซัว (แต่เดิมถูกจัดอยู่ในอาณาจักรโพสทิสตา ปัจจุบันเข้าใจว่าเป็นไนดาเรีย)
โอซิโอมา อาคาฮา

| โอซิโอมา อาคาฮา |
| --- | --- |
เกิด: โอซิโอมา อาคาฮา ลอสแอตทอส, รัฐแคลิฟอร์เนีย, สหรัฐ
ศิษย์เก่า: มหาวิทยาลัยเซาท์เทิร์นเมธอดิสต์
อาชีพ: นักแสดง
ปีปฏิบัติงาน: ค.ศ. 1999–ปัจจุบัน
มีชื่อเสียงจาก: ฮาล์ฟ-ไลฟ์: เอลิกซ์, เดธลูบ
โอซิโอมา อาคาฮา (อังกฤษ: Ozioma Akagha) เป็นนักแสดงที่อาศัยอยู่ในสหรัฐ เธอพากย์เสียง เอลิกซ์ แวนซ์ ในวิดีโอเกม ฮาล์ฟ-ไลฟ์: เอลิกซ์ (2020) และ จูเลียนนา ในวิดีโอเกม เดธลูบ (2021) เธอยังรับบท ฮาร์เปอร์ โอเมรีโอฮาฃ ในรายการโทรทัศน์ เดลิอาห์
ผลงานการแสดง > วิดีโอเกม

| ปี ค> ศ. | ชื่อ | บทบาท | หมายเหตุ | Ref(s) |
| --- | --- | --- | --- | --- |
| 2016 | มิเรอร์สเอดจ์: คาตาลิสต์ | พลาสติก |  |  |
| 2017 | วุล์ฟเฟนสไตน์ II: เดอะนิวโคลอสซัส | บาร์บารา เคซีย์, ซีนา วูดาร์ด และแองเจลา คัมมิงส์ |  |  |
| 2020 | อีซอสฮีโร่ | ดอร์คา คิรินะ และริซิส |  |  |
| 2020 | ฮาล์ฟ-ไลฟ์: เอลิกซ์ | เอลิกซ์ แวนซ์ |  |  |
| 2021 | เดธลูบ | จูเลียน่า เบลค |  |  |
| 2022 | กราวด์ | วิลโลว์ | เข้าถึงก่อนใครในปี ค.ศ. 2020 |  |
ผลงานการแสดง > โทรทัศน์

| ปี ค> ศ. | เรื่อง | บทบาท | หมายเหตุ | Ref(s) |
| --- | --- | --- | --- | --- |
| 2018–? | ทีมยอดมนุษย์กู้โลก | ทามาร์ | นักแสดงสมทบ |  |
| 2019 | ทีนไททันส์โก! | บัมเบิลบี | พากย์เสียง |  |
| 2021 | สมมุติว่า..? | ชูรี | ตอน: "สมมุติว่า... คิลมังเกอร์ช่วยโทนี่ สตาร์คไว้" |  |
| 2021 | เดลิอาห์ | ฮาร์เปอร์ โอเมียร์โอฮา |  |  |
| 2021 | โด, เร & มี | ฟลอร่า ฟลามิงโก้ | พากย์เสียงนักแสดงสมทบ |  |
แหล่งข้อมูลอื่น

โอซิโอมา อาคาฮา ที่อินเทอร์เน็ตมูวีเดตาเบส
| --- | --- |
ฐานข้อมูลการควบคุมรายการหลักฐาน: ประชาชน :  Deutsche Synchronkartei